เรื่องร้องเรียน (น้ำท่วม) วันที่ 2022-07-06 04:06:23 — แขวงดินแดง เขตดินแดง กรุงเทพมหานคร
เสนอแนะไปยังสำนักอนามัย ในการพิจารณางด หรือลดการแจกของฟรี ที่สุ่มเสี่ยงต่อการทุจริต ทั้งจำนวนในการผลิต การแจกจ่าย ว่ามีเท่าไร กระจายไปทั่วถึงไหม ใช้เกณฑ์อะไรแจก แม้จะระบุว่าแจกฟรีห้ามจำหน่าย แต่มีความจำเป็นในการแจกเท่าไร เช่น ตะไคร้หอมโลชั่น สนอ. ที่ใช้ทาผิวหนังเพื่อไล่ยุง ถามว่าโดยแนวคิดเพื่อป้องกันโรคจากยุงที่มากัดคน กทม. จนอาจนำมาสู่การเป็นโรคต่างๆ อาทิ ไข้เลือดออก เป็นต้น ก็ถือว่าเป็นแนวคิดที่ดีครับ แต่จะเป็นการลงทุนที่คุ้มค่าไหม ต้องแจกกี่ขวด กี่คน ครอบคลุมเท่าไร ต้องแจกที่ไหน ท่านอาจคิดว่าต้องแจกในชุมชนแออัด แจกในที่ที่มีแหล่งน้ำขัง แต่ผมเอง หรือญาติ ที่บ้านมีมุ้งลวด มีกระจกติดแอร์ บ้านญาติบางท่านอยู่ในหมู่บ้านจัดสรรขนาดใหญ่ ดูแลป้องกันแหล่งน้ำขังอย่างดี แต่ก็เคยเป็นไข้เลือดออก จึงใคร่ขอให้มีการศึกษาหาวิธีที่ดีกว่าการแจกของฟรี ลักษณะนี้ดีไหมครับ เช่น กำหนดวงรอบในการฉีดพ่นหมอกควันไล่ยุง ทุกชุมชน หรือถ้าหมอกควันก็ไม่ได้ผล พอจะหาทางอื่น ที่มีผลวิจัยรองรับ เช่น ขอความร่วมมือ มหาวิทยาลัย ช่วยวิจัยหาสารที่มีผล ควบคุมยุง ทำให้ยุงแพร่พันธุ์ได้ยากดังเช่นที่มีเผยแพร่ในเว็บ
 http://www.mosttech.most.go.th/viewtech.php?id=388
หรือหาข้อมูลจากแหล่งอื่นที่เชื่อถือได้ ทั้งนี้เพื่อให้คุ้มค่ากับงบประมาณจากภาษีประชาชนครับ